42

ISIGIDIMI SAMAXOSA, JUNE 1, 1885.

udluleyo, yavakala okunene ukuba ipuma kwindoda enamava alomsebenzi kweli lizwe lasema Xoseni, kuqalela kunyaka we 1838. Kusasele iminyaka mitatu abe uwafezile ama 50 ekulo msebenzi. Wanga angayipila lominyaka. Uzele into eninzi yonyana nentombi, ngokwaso mpcfumlwe- ni, kulo minyaka ab’esebenza ngawo. Indla'lifa yake usand’ ukuyibeka izandla kutsha nje bo. Isel’iyiyo indodana egqadaza e Ncemera, ukuncedisa ix'ego elo uyise. Siteta u Rev. Walter Rurusana, owafunda kwalapa e Lovedale.

Siyavuyiswa leli banga litatyatiweyo libandla lo “ Dipe- nde,” ukuzimanya ngoluhlobo ne Free Church ukuze ibe mxelo mnye nayo ekuqubeni umsebenzi wase Lovedale, nowemfundo yamakowetu. Siyavuyisana ne Union kunyulo elwenzileyo ukumisa u Rev. Thomas Durant Philip, B.A., indoda enobugcisa emfundweni; newufaneleyo lomsebenzi upakamileyo aza kuzendisela kuwo namhla, ukugqibela imini zokupila kwake kweli lizwe. Wanga u Somandla angatamsanqelisa eli nalo ilinga, pakati kwamanye asel’enziwe.

ICEBO KU BASHUMAYELI.

Ezindawo zilishumi zizonke, sizibone kwelinye ipepa kwawa Mangesi, zindawo zokufundwa zigcinwe ngabo bakulo msebenzi, zibe ngummiso wabo ekuwuqubeni. Zizo ezi zilandelayo :—

I.

Yiqonde itekisi, yalamanisa nenteto ezindala ukangele ukuhlangana okukoyo. Ungake ubonise imfundo yako ekushumayeleni; keta amadlisa angabakoyo emfundweni yako; yiba nemfundiso entshumayelweni yako. Yilungiselele intliziyo yako e Nkosini, kwa namandla avela ngapezulu.

II.

Caza kunene intshabalalo atshabalele ngayo umntu, nendlela angasinda ngayo, nokuhlaziywa kwake ngu Moya Oyingcwele; cana imfundiso ofundisa ngayo, tyebisa ngamakade ubona, ngokwenza kwako. Shumayela inyaniso ze Vangeli ngokwemikwa, nenyaniso zokwenza kwako zibonise nge Vangeli.

III.

Mxumise u Msindisi, ’mtobe umoni, uze uhlonele u Moya Oyingcwe- le. Yikumbule i Nkosi yako, funa uzuko Lwayo, ungafuni olwako, Buve ubuko buka Tixo, kumbula ukuba ungumsebenzi wezandla zake. nokuba ufunjatiswe inyaniso Yake.

IV.

Yiti xa utetayo wenze amanqaku amafutshane ungatyondyoti, utete ngokucacileyo. Yiti indawo oya kushumayela ngayo uhlale unayo engqondweni nase ntliziyweni yako, ungati xa ushumayelayo umane uqondele encwadini, teta ngezwi lako odalwe wanalo, ngokuzola ngesd'ima, nangegunya elinesitozela; ngapezu konke, yiba nenyameko enotando, nentsika-mbilini enofekefeke.

V.

Ungashumayeleli kucaza isibalo kodwa, jonga ekusindiseni imipefu- mlo. Intshumayelo yako mayiti dzu ibekise entliziyweni, nakwisazela utetise ngobuganga, uyale ngotando, uze ukutaze ngentliziyo yonke. Uvalo lopulapulayo lungakuwe.

VI.

Shumayela kwindidi zonke, kwabelizwe, kwabakonza ngezenzo negama; abanditayo, abaguqukileyo, nabakonza u Tixo, Xa sukuba ubuza imibuzo, yibuze ngokundilekileyo, uze unike iziyalo ezishushu, nezihlabayo, nezifezayo. Shumayela eziqwini zabantu, ungabacezi, ungasiki eboyeni njekodwa, ungagqwizili, bacane.

VII.

Shumayela nje ngopambi ko Tixo, nje ngoqaukayo, eshumayela kwaba kwanjalo. Wukuhlala ukumbula ukuba uyakuhlangana nabapulapuli bako ngomhla womgwebo. Umvuzo wako awukona emananini angakananina, kodwa uya kuvuzwa ngenani lomsebenzi wako.

VIII.

Tandaza kunene egumbini lako. Yiti ukuya kwako kushumayela ube kuxa uvela kutandaza, upume uye etyalikeni; uti emva kwentshumayelo, utandazele intsikelelo yalontshumayelo.

IX.

Umfundisi makancamele konke azibandezele; makwazi ukunyamezela ubunzima, nokuxamleka, nokucukucezwa.

X.

Shumayela ngemik'wa yako. Hamba kufupi naye u Tixo wako, mayiti inguquko yaboni ilale kufupi entliziyweni yako. Ixesha lifutshane, ubomi abunangqiniseko, unapakade ukufupi.

AMABAL’ ENGWE.

Inkumbuzo kuzalwa ko Mntan’omhle u Victoria ib’iyawa fikile ngosuku Iwa 24 ka May, ukuba namhla abe yiminyaka ema 66 ubudala, aze abe usele neminyaka ema 48 engu kumkanikazi walo lonke alipeteyo. Kute e Lovedale kwenziwa i “ *pic-nic* ” kwagcotywa kunene likaba elifundayo nomtinjana, kwabetwa magubu, kwabalekwa zingqatso, njalo-njalo. Kwati ngokuhlwa kwenziwa i *Tea-meeting,* kwavunywa; kwancama ukuyola, xa longcobo yonke intsha ifumana izikutazo, iziyalo ezipants’ukufana nezamhla kuqolw’inkosi. Ngokukodwa inteto enje ngeka Mr. Robert Young, oze kubona eli lizwe. Utete ngenteto eshushu ekutazayo, encomekayo, izinto azibo- nileyo ngamehlo namhla ze Lovedale, nezinye indawo ab’ehlal’ esiva ngazo ngarnapepa iminyaka emashumi matatu (30) epete umsebenzi wobu *Secretary* be *Free Church.*

Le pikiniki yase Lovedale idla ngokuhanjelwa zindwe- ndwe, eziti zimbi kanti azimenywanga. Ite namhla kuba ibe ngolwesi-Hlanu, ngosuku Iwama 22 enyangeni, ekubeni olwama 24 lwayo luya kuba nge Cawa, kwehla usizi kwindwendwe ezigaleleke ngo Mvulo zifumana zixamla amahashe azo. Siva ukuba enye indodana ehlala e Lovedale, yavuswa pakati kobusuku kunye nosapo lwayo, mayelana nokulila kwezokuqala inkuku, yi *Jentilimani* nama *Ledi* amabini, abasuka emakaya nge Cawa beputuma ipiknik leyo, ebebe nganoyishwanga kuyo kodwa. Tshotsho bangayifumani, nendlela yabo ibe mbi, kuba asiyazi into abebe sukela yona ukude bapule umhla we Sabata nje!

\*\*\*

Kaloku nje ilizwe lonke lipongomele indawo zemfazwe nakuba kodwa kuzezi mini ngati kute qabu lamafu anzinzwa endaba zemfazwe kwindawo ngendawo. Koma Jamana ngati akuseko nto. Kuma Russia kusatetwa. Indawo epakati kwawo ne England inikelwe ku kumkani wase Denmark ukuba ayahlule. Lo kumkani ngu yise wo molokazana we Nkosazana, ongu “ *Princess of Wales,”* noyise we nkosikazi yama Russia.

\*\*\*

E Dyeputa kusate nqu. Into ekoyo yile yoku kutshandule- lana kwala madoda mabini abambeneyo. Kuvele omtsha umprofeti kwakona, oti Iowa wangapambili asiyena unguye. Ke ngoku Iowa wokuqala uyatshandulelwa ngulo usand’ ukuvela, waye ke umnqopiso owona kungaqondwa ngawo lilo lonke ibandlalakwa Mahomete, ukuba longo yena wesitembiso— ngoya kuya kupatelela nase Meka, owona mzi unelo dinga. Zitsho incwadi zelo bandla.

\*\*\*

Pakati kwendawo ezike zatiwa daca pambi kwe Palamente, kubeko engeniswe ngu Mr. De Wet, Umpatiswa Micimbi yaba Ntsundu, yokuba kungeniswe pantsi ko Laulo Iwale Koloni izitili ezinje ngelaba Tembu kanye, neli kutiwa yi Emmigrant Tembuland, elakwa Gcaleka, nelakwa Bomvana, nohlobo aya kulaulwa ngalo lomazwe.

\*\*\*

Kanjalo u Mr. Upington ungenise indawo yokuba kubeko ukumiswa kwemiteto aya kupatwa ngayo lomazwe apesheya kwe Nciba, kuyo yonke imicimbi engapandle kwamatyala anje ngawokubulala, njalo-njalo, nokucana eyona ndlela ifezekileyo yokuwuquba umteto, ukucandelwa kwabantu imihlaba, noku- miswa kwaba ntsundu abaya kuncedisa ekucedululeni amatyala, nabakangeleli benqubeko yemfundo kulo mazwe. Okwenjenje kutatyatwe icebo lala madoda aye eyintlanganiso yokucedulula amasiko aba Ntsundu, i *Native Laws Commission.* Nalo itamsanqa linizela mhlaumbi mabandla a-Pesheya-kwe-Nciba.

\*\*\*

Lonyaka ungati uyatembisa ngenxa yemvula ezitunyelwe ngexesha elifanelekileyo lokulima zonke izinto zokulinywa kwezi nyanga. Bayalima kunene ozinqolowa,—befanele,— kuba kupela kwento eya kuwuputuma umzi. Bonke ngebe yilima, kuba lixa layo kanye eli, zaye ke nemvula zikwako kakulu.

\*\*\*

Itongo lenkwenkwana eba Tenjini.—Liti ipepa lase Qonce kuko intshukumo enkulu ekoyo pakati kwaba ntsundu boma- ndla wakwa Mqanduli pesheya kwe Nciba. Kutiwa ite nkwenkwana itile, yati pofu ihleli yanga ite ncwaba iyure ezitile, suke yabona umbono engavumanga kuwuxela mntwini wumbi ngapandle kwe nkosi yeso sizwe. Ite keyakuba inkosi leyo iko yenjenje:—“ Ndibone ilizwe elibanzi elihle, ndati ndisabadula kulo ndaqubisana nobawo, wafike yena wandixelela ukuba apa usezweni leny'weba elimatunzi amnandi. Utsho wandibonisa indawo-ndawo ezintle zalo; wandisa kaloku eludinini lomhadi onzulu. apo kuko abeviswa amatsila entlungu zokutsha ngumlilo, bepetelelwe sisigebenga esikulu kunene. Ute ke ubawo lowo kum, ‘ Aba ke ubabona nje ngaba benza inkohlakalo emhlabeni.’ Ufike wandalatisa nendibaziyo namagama abo. Ute ke. ‘ Yabona ke uze uti wakubuyela emhlabeni use lomyalezo enkosini yako. Yitsho ikutale nabantu bayo ekulimeni, bakugcine kunene ukudla kwabo, bangakuc'iti kuba kuza indlala enkulu—ayisekude. Mabayeke inkohlakalo yobuginwa babo; balahle izitembu, nemb'ola; mabamkele ubu